open-index/open-wikipedia-markdown huggingface dataset:
Gránulo (bioloxía)

[miniatura|Un [leucocito neutrófilo no centro rodeado de glóbulos vermellos. Poden verse moitos gránulos citoplasmáticos tinguidos con Giemsa.]]
En bioloxía celular chámase **gránulo** a unha pequena partícula. Pode ser un gránulo calquera estrutura visible con microscopio óptico, pero o termo úsase principalmente para describir as vesículas secretoras que se encontran no citoplasma de moitas células.

Exemplos de células que teñen gránulos moi evidentes no seu citoplasma son os leucocitos granulocitos. Os gránulos dos leucocitos clasifícanse en azurófilos e específicos. O contido dos seus gránulos é encimático e xoga un papel importante na función lítica desas células, xa que o seu contido se libera en resposta a estímulos inmunitarios, proceso chamado desgranulación. As plaquetas tamén teñen gránulos, denominados gránulos densos e gránulos alfa, que conteñen ATP, calcio e diversos factores de crecemento.

## Notas 
## Véxase tamén 
### Outros artigos 
* Leucocitos
Manuel García Gerpe

**Manuel García Gerpe**, nado en Ordes o 29 de abril de 1908 e finado en Buenos Aires o 4 de xullo de 1949, foi un avogado e político galego.

## Traxectoria 
miniatura|300px|Banda municipal de Ordes coa súa directiva en 1932. García Gerpe é o cuarto da segunda fila.
Participou activamente na política universitaria. Licenciado en Dereito e militante de Izquierda Republicana, foi o líder ideolóxico da Segunda República en Ordes, especialmente durante o goberno municipal da Fronte Popular (entre febreiro e xullo do 1936). O golpe de Estado do 18 de xullo de 1936 sorpréndeo en Madrid. Dita conferencias no Ateneo de Madrid e en Unión Radio Madrid. Membro das Milicias Populares que defenderon Madrid das tropas franquistas, foi oficial do exército leal á República. Tamén participou no Tribunal de Xustiza militar da 44.º División (que operaba nas frontes do Ebro) e no Corpo Xurídico Militar do Exército Republicano. Coa derrota das forzas republicanas fuxiu a Francia onde estivo internado en varios campos de concentración. Fuxiu dun deles e chegou a París. Exiliouse na República Dominicana e foi reclamado pola Unión del Partido Judicial de Órdenes de Buenos Aires que o levou á Arxentina.

En Buenos Aires seguiu loitando contra a ditadura franquista. En 1945 integrou a comisión organizadora da Agrupación Izquierda Republicana na Arxentina con Luciano Vidán Freiría e Severino Iglesias Siso, da que foi secretario. Escribiu varios libros e exerceu o xornalismo político no exilio, onde fundou *El Republicano Gallego* e editou con Xosé Tobío Mayo e Manuel Varela Buján a folla “Crisol Gallego” que saía publicada no xornal *Sábado*. Partidario dunha liña de apoio decidido á guerrilla galega e á oposición antifranquista organizada en Francia, liderou o Centro Republicano Federal Gallego que esgazou da Federación de Sociedades Gallegas logo dun período de conflitividade interna entre 1948 e 1949.

## Obras 
* *Política social*, 1934.
* *Alambradas: Mis nueve meses por los campos de concentración de Francia*. Buenos Aires: Celta, 1941.
:* *Aramados*. Alvarellos Editora, 2021 (traducido por Miro Villar).
* *De la República Española a la Unión Soviética*.
* *La configuración constitucional de la postguerra*. Buenos Aires: Tato, 1944.

## Notas 
## Véxase tamén 
### Bibliografía 
* 
* 
* 
* 
*  
* Núñez Seixas, Xosé M. "Itinerarios do desterro: sobre a especificidade do exilio galego de 1936" en *O exilio galego de 1936: política, sociedade, itinerarios*.
Club Deportivo Santaballés

O **Club Deportivo Santaballés** é un club de fútbol galego, de Santaballa, Vilalba, na provincia de Lugo, fundado en 1933. Xoga no grupo III da Primeira Autonómica de Galicia.

## Estadio
O Santaballés xoga no campo da Liga, situado en Feiranova. Fundouse no ano 1976 e atópase ao lado da escola habanera da parroquia vilalbesa.

## Datos do club 
***Tempadas en Preferente**: 4
***Tempadas en 1ª Autonómica**: 30
***Tempadas en 2ª Autonómica**: 8
***Mellor posto en Preferente**: 12º (tempada 1997/98)
***Mellor posto en** **1ª Autonómica**: 1º (tempadas 1994/95 - 1999/00)
***Mellor posto en** **2ª Autonómica**: 1º (tempada 2014/15)

## Historial 
## Palmarés 
* Campión de Primeira Autonómica (2): 1994/95 - 1999/00
*Campión de Segunda Autonómica (1): 2014/15
NBA G League

A **NBA G League** é a liga menor de baloncesto desenvolvida e organizada pola NBA. Foi coñecida coma **National Basketball Development League** (**NBDL**) de 2001 a 2005, e coma **NBA Development League**, ou **NBA D-League**, de 2005 a 2017. A liga comezou con oito equipos no ano 2001. En marzo de 2005, o comisionado da NBA, David Stern, anunciou o plan de expansión da D-League a 15 equipos, e facer unha verdadera liga menor da cal os equipos da D-League estiveran afiliados a un ou varios equipos da NBA. Na tempada 2010-11, a liga ten xa 16 equipos. Ao remate da tempada 2013-14 da NBA, o 33% dos xogadores estiveron algún tempo da NBA D-League. Dende a tempada 2018-19, a liga está formada por 27 equipos, todos eles afiliados ou pertencentes a un equipo da NBA.

A partir da tempada 2017-18, a liga pasouse a chamar NBA G League como parte dun acordo con Gatorade.

## Equipos 
### Equipos actuais 
### Equipos desaparecidos 
## Campións 
## Notas 
## Ligazóns externas 
* Sitio oficial da NBA D-League
* D-League – Basketball-Reference.com 
* DraftExpress.com D-League Blog
* 
* 
* 
*
Kelpie

[miniatura|240px|"Boy on white horse" obra de [Theodor Kittelsen.]]
Un **kelpie** ou **cabalo acuático** (***each uisge*** en gaélico) é unha criatura fantástica pertencente á mitoloxía celta. Estas criaturas serían seres espirituais, que segundo as lendas vivirían nos lagos, posto que serían espíritos da auga. Os kelpies apareceríanse ante os seres humanos usualmente tomando forma de cabalo, aínda que tamén pode tomar forma humana e mesmo hai versións nas que se representa como unha especie de hipocampo.

## Características 
De carácter eminentemente maligno, este ser adoita aparecerse nas inmediacións dos lagos escoceses. En forma humana, o seu aspecto é o dun home ou muller empapada e de revolta cabeleira que tenta gañar a confianza dos viaxeiros para atraelos ao lago e lanzalos á auga. Tamén pode saltar sobre a grupa do cabalo dos xinetes viaxeiros e facerlles perder o control do animal, dirixíndoos cara ao interior do lago. Na súa forma equina, aparece como un magnífico exemplar negro como a noite ou deslumbrantemente branco, de salvaxes ollos pero comportamento dócil.

Calquera viaxeiro que monte sobre o seu grupa será testemuña impotente de como o kelpie galopa até o lago e lánzase á parte máis fonda xunto co xinete, que pode verse en graves apuros se non sabe nadar. A única forma de escapar deste destino é cambiar as bridas que leva o kelpie por outras, o que fará que a criatura quede baixo o total dominio do xinete.

Parece haber certa distinción entre os kelpies de lagos de auga salgada e os de auga doce. Mentres que aqueles que moran preto de lagos de auga salgada confórmanse con que a súa vítima déase un mergullo, os kelpies de auga doce son moito máis perigosos. Unha vez lanzouse á auga, o kelpie de auga doce revólvese contra a súa vítima e devóraa, deixando como único resto as entrañas do xinete.

Segundo o naturalista e escritor sueco Bengt Sjögren, a lenda do Monstro do lago Ness podería ter as súas raíces nos mitos sobre o kelpie, cuxo aspecto e natureza poderían adaptarse á imaxinaría actual, pasando de ser un cabalo a ser unha criatura reptiliana ou un dinosauro.

## Véxase tamén 
### Outros artigos 
* Cabalo de mar
* *The Kelpies*
Sabotaxe (filme de 1936)

***Sabotaxe*** (en ) é un filme dirixido por Alfred Hitchcock que se estreou en 1936. Pertence ó xénero cinematográfico do suspense e está protagonizado por Sylvia Sidney, Oskar Homolka, Desmond Tester e John Loder.

## Sinopse 
Adaptación libre dunha novela de Joseph Conrad. En Londres, nos anos previos á guerra, unha misteriosa muller comeza a sospeitar que o seu home, dono dun pequeno cine de barrio, lle é infiel. Cando unha sabotaxe deixa sen enerxía eléctrica a cidade, a muller comprende que non se trata dun asunto de cornos.

## Personaxes 
* Sylvia Sidney como Mrs Verloc
* Oskar Homolka como Karl Anton Verloc
* Desmond Tester como Steve
* John Loder como Sarxento Ted Spencer
* Joyce Barbour como Renee
* Matthew Boulton como Superintendente Talbot
* S.J. Warmington como Hollingshead
* William Dewhurst como O mestre
* Charles Hawtrey como O xove estudoso
* Peter Bull como Michaelis

## Véxase tamén 
### Ligazóns externas 
* Ficha en IMDb 
* Ficha en Filmaffinity
Sergio Canales

**Sergio Canales Madrazo**, nado o 16 de febreiro de 1991 en Santander, é un futbolista español. Xoga de centrocampista e o seu equipo actual é o Real Betis Balompié da Liga Santander.

## Palmarés 
;Real Madrid
* **Copa do Rei (1):** 2010/11.

;Betis
* **Copa do Rei (1):** 2021/22.

;Selección española sub-17
* **Eurocopa sub-17 (1):** 2008.

;Selección española sub-21
* **Eurocopa sub-21 (1):** 2013.

## Véxase tamén 
### Ligazóns externas 
* Datos do xogador en bdfutbol.com
SDC Xermade

A **Sociedade Deportiva Cultural Xermade** é un club de fútbol galego, de Xermade, na provincia de Lugo. Actualmente compite na Segunda Autonómica de Galicia.

## Estadio
O Xermade xoga no Estadio Municipal de Xermade, de Xermade, Lugo

## Historial 
## Palmarés 
* Campión de Segunda Autonómica (1): 2010-11
Sociedade Deportiva Cultural Cabreiros

A **Sociedade Deportiva Cultural Cabreiros** é un club de fútbol galego, de Cabreiros, Xermade, na provincia de Lugo. Xoga no grupo III da Primeira Autonómica de Galicia.

## Estadio
O Cabreiros xoga no Estadio de Acea, de Cabreiros, Xermade

## Datos do club 
***Tempadas en 3ª**: 0
***Tempadas en Preferente**: 0
***Tempadas en 1ª Autonómica**: 5
***Tempadas en 2ª Autonómica**: -
***Mellor posto en 1ª Autonómica**: 10º (tempada 2010-11)
***Mellor posto en 2ª Autonómica**: 3º (tempada 2007-08)

## Historial 
|}
Western, Gambia

**Western** é unha das seis divisións de Gambia. Ten unha área de 1.764&nbsp;km² e unha poboación de 392.987 habitantes no 2003. A súa capital é a cidade de Brikama.

## Distritos 
Western está dividida en nove distritos:
* Foni Bintang-Karenai
* Foni Bondali
* Foni Brefet
* Foni Jarrol
* Foni Kansala
* Kombo Central
* Kombo East
* Kombo North/Saint Mary
* Kombo South

## Véxase tamén
*Western Division en *The Atlas of the Gambia*
Serekunda

**Serrekunda** (ou **Serekunda**) é a maior cidade da Repúblida de Gambia. Localizada na África occidental, ao suroeste da cidade de Banjul, a súa poboación no 2006 era duns 335.733 habitantes. Nótese que Banjul, a capital de Gambia, se acha nunha illa, véndose así favorecido o crecemento de Serrekunda. Pertence ao distrito de Kanifing.

Serrekunda é coñecida polo seu mercado, as súas árbores de algodón de seda e a súa Arena de loita. Os arrabaldes da cidade son Kanifing, Latrikunda, Sukuta e London Corner, e ademais inclúe os resorts de Bakau, Fajara e Kotu.

## Galería de imaxes 

Ficheiro:Gambia 001 from KG.jpg|
Ficheiro:Gambia Serekunda world66-2.jpg|
Ficheiro:Gambia-mosque.JPG|
Ficheiro:Serekunda Market Mosque - 2010.jpg|Mesquita na Bundung Highway
Ficheiro:Serrekundamadrassa.JPG|Madrasa en Serrekunda

## Véxase tamén 
### Ligazóns externas 
* Hoteis, fotos e mapas de Serekunda
* Novas e fotos de Serekunda
* Novas de Gambia sobre Serekunda
Club Voleibol Playas de Benidorm

O **Club Voleibol Playas de Benidorm** é un equipo de voleibol da localidade de Benidorm (provincia de Alacant). O club naceu no 2010 como sucesor do Club Voleibol Benidorm e do Club Voleibol Finestrat tralos problemas económicos xurdidos neste último. Na tempada 2010-11 competiu na Superliga Femenina ocupando a praza que deixou o *Cala de Finestrat*. Xoga os seus partidos como local no Palau D´Sports L´Illa de Benidorm.
## Historia 
O Club Voleibol Playas de Benidorm naceu en maio do 2009 coa idea de que os antigos xogadores da cidade puideran facer algún equipo para seguir a xogar ao voleibol esa tempada. Pouco tempo despois xurdiu a posibilidade de tomar o relevo do Club Voleibol Benidorm na xestión do Voleibol en Benidorm, e tras non poucas deliberaciones e dúbidas, asumiu o reto, pasando a competir na tempada seguinte (2010-11) na Superliga Feminina ocupando a praza que deixara o *Cala de Finestrat*.

## Notas 
## Véxase tamén 
### Ligazóns externas 
* Real Federación Española de Voleibol - Superliga Femenina
* Sitio oficial do club
Brikama

**Brikama** é unha das cidades máis grandes da Gambia, ao sur da cidade de Banjul, na Área do Goberno Local de Brikama. No 2002 contaba cunha poboación de 57&nbsp;000.

É coñecida polas súas tallas de madeira e os seus músicos. Como atractivo local pódese citar o Bosque da Cultura de Makasutu. A súa poboación en 1993 era de 42.480 habitantes.

## Notas
Pobo ashanti

Os **ashantis** son un dos principais grupos étnicos da Rexión Ashanti, en Ghana. Os ashantis falan ashanti, tamén chamado twi, unha lingua akan semellante ao fanti. 

Antes da colonización europea, os ashantis desenvolveron un importante imperio na África Occidental. Posteriormente, desenvolveron a poderosa Confederación Ashanti e tornáronse dominantes na rexión.

miniatura|esquerda|160px|Mapa de Ghana de 1896.
Os ashantis están instalados na parte central de Ghana nos días actuais, a cerca de trescentos quilómetros da costa.
Actualmente os ashantis suman preto de 7 millóns de persoas (cerca do 30% da poboación de Ghana. O seu poder político ten flutuado desde a independencia de Ghana, mais continúan a ser amplamente influentes. O actual presidente ganense, John Agyekum Kufuor é ashanti. Kumasi, a capital da actual rexión Ashanti, tamén foi a histórica capital do Reino Ashanti. A rexión Ashanti conta cunha poboación de 3&nbsp;612&nbsp;950 habitantes, sendo a división administrativa máis poboada de Ghana.

Situados ao nordeste de Kumasi, a capital da rexión Ashanti, os edificios tradicionais feitos de terra, madeira e palla, vulnerábeis ao tempo, e que constitúen os únicos vestixios da antiga civilización ashanti, foron inscritos pola UNESCO, en 1980, na lista dos sitios considerados Patrimonio Mundial.

## Importancia 
É unha sociedade caracterizada pola igualdade de xéneros e o respecto ás mulleres, da que non se atopou ningún rastro que indique que houbese ningunha violación. No pobo ashanti a violación non é aceptábel de ningunha maneira, baixo ningunha circunstancia. Non existe nel cultura da violación.

## Notas
## Véxase tamén 
### Outros artigos 
* Medalla Ashanti
Iowa Wolves

Os **Iowa Wolves** son un equipo da NBA G League con base en Des Moines, Iowa. Están afiliados aos Minnesota Timberwolves da National Basketball Association (NBA). Teñen un campionatos da G League, conseguidos na temporada 2011.

## Historia 
O equipo fixo un concurso para elixir o nome do equipo, onde as opcións eran *Corncobs, Maize, River Rats, Scarecrows,* e *Thoroughbreds.*
 Con todo, o equipo anunciou máis tarde, que debido ao descontento xeral dos afeccionados, ningún deses nomes ía ser o do equipo. O nome do equipo, Iowa Energy, e o logo foron anunciados o 29 de xuño de 2007.

O 23 de novembro gañaron o seu primeiro partido da historia, ao derrotar por 101-99 a Dakota. Gañaron aos Albuquerque Thunderbirds por 101-98 no seu primeiro partido na casa, diante de 8.842 afeccionados, récord na liga. Máis tarde pasarían esa marca no 2º partido das Finais da D-League da tempada 2010-11 con 14.036 afeccionados.

Na súa segunda tempada, deixaron de estar afiliados aos Miami Heat, substituíndo estes polos Phoenix Suns.

Na tempada 2009-10, conseguiron unha nova marca na liga con 37 vitorias na tempada regular, marca que conseguirían outra vez na seguinte tempada, a 2010-11.

Gañaron o seu primeiro campionato na historia da franquía na tempada 2010-11 ao gañar aos Rio Grande Valley Vipers en 3 partidos.

## Tempadas 
## Xogadores 
### Equipo actual 
## Notas 
## Véxase tamén 
### Ligazóns externas 
* Iowa Energy en NBA.com
* Noticias *Des Moines Register* Energy
Subdivisións de Ghana

dereita|Mapa das Rexións de Ghana
As principais **subdivisións de Ghana** denomínanse rexións (*regions* en inglés). Ten dez rexións, que se dividen en 138 distritos.

## Rexións
*Ashanti, capital Kumasi
*Brong-Ahafo, capital Sunyani
*Central, capital Cape Coast
*Eastern, capital Koforidua
*Greater Accra, capital Accra
*Northern, capital Tamale
*Upper East, capital Bolgatanga
*Upper West, capital Wa
*Volta, capital Ho
*Western, capital Sekondi-Takoradi
Janjanbureh (homónimos)

**Janjanbureh** pódese referir a varias cousas en Gambia:

* Janjanbureh, poboación.
* Janjanbureh, distrito.
* Janjanbureh, illa.
* Janjanbureh, Área de Goberno Local.
Oklahoma City Blue

Os **Oklahoma City Blue** son un equipo da NBA Development League con base en Oklahoma City, Oklahoma. Están afiliados aos Oklahoma City Thunder da National Basketball Association (NBA). Teñen dous campionatos da D-League, conseguidos nas tempadas 2003-04 e 2004-05.

## Tempadas 
## Xogadores 
### Cadro actual 
## Afiliados 
*Chicago Bulls (2005–2006)
*Dallas Mavericks (2007–2008)
*Indiana Pacers (2005–2006)
*Milwaukee Bucks (2005–2008)
*New Orleans Hornets (2005–2007)
*New York Knicks (2006–2008)
*Oklahoma City Thunder (2008–presente)

## Véxase tamén 
### Ligazóns externas 
*Páxina web oficial
Basse Santa Su

**Basse Santa Su**, tamén chamada simplemente **Basse**, é unha poboación da Gambia, que está na ribeira sur do río Gambia, na zona oriental do país.
En 1993 tiña unha poboación de 9&nbsp;265 habitantes.
É a capital da División Upper River.

## Notas
Feito

O termo **feito** pode referirse a:

* **Feito**, unha afirmación considerada verdadeira acerca do acaecemento dun determinado evento.
* **Feito** é unha proposición moi xeral verdadeira sobre calquera cousa (o estado dunha cuestión, por exemplo).
* **Feito**, un dato obtido dun experimento científico.
* **Feito**, un acontecemento que ten transcendencia no ámbito do dereito.
* **Feito**, un acontecemento ocorrido na Historia.
* Feitos dos Apóstolos, nome dun libro da Biblia, o quinto do Novo Testamento.

Do substantivo *feito* derívanse os adxectivos *fáctico* e *factual*.

**Feito** como apelido pode referirse a:

* Luis Feito López pintor español.
* Antonio Feito Pérez cociñeiro español
* Álvaro Zazo Feito futbolista español.
* Gonzalo Feito animador televisivo chileno.
Erie, Pensilvania

**Erie** é unha cidade situada ao noroeste do estado de Pensilvania, nos Estados Unidos. Chamada así polo Lago Erie e pola tribo de nativos americanos que residían na comarca, Erie é a cuarta cidade máis grande do estado (despois de Filadelfia, Pittsburgh e Allentown), cunha poboación de 104.000 habitantes. A área metropolitana de Erie ten aproximadamente 280.000 residentes.

Erie está preto de Cleveland (Ohio), Buffalo (Nova York) e Pittsburgh (Pensilvania). Con abundante industria, o sector de manufacturación de Erie é moi prominente na economía local, onde a saúde, a educación e o turismo están crecendo e axudando moito á economía. Millóns de visitantes chegan a Erie para visitar o Presque Isle State Park, e tamén atraccións coma o casino ou as carreiras de cabalos, tamén no mesmo parque.

Erie é coñecida coma *Flagship City* pola presenza do buque insignia USS Niagara (1813). A cidade tamén se lle chamou *Gem City*, polo lago "gasoso".
*  Lublin, Polonia (1998)
*  Mérida, México (1973)
*  Zibo, China (1985)

## Notas
Cliente (Roma antiga)

Na sociedade da antiga Roma, un **cliente** (en latín, *cliens*) foi un plebeo que se asociaba cun patrón benfeitor (en latín, *patronus*).

## Historia e características 
As relacións de clientela (do latín *cluere*,’acatar’, ‘obedecer’) consistían en acordos privados, e por iso fóra do control estatal, polo que unha persoa (de familia empobrecida ou estranxeira) puña os seus servizos e voto á disposición dun patrón poderoso a cambio da súa protección e axuda económica. Esta relación de padroado iniciouse segundo a lenda por Rómulo para unir aos patricios e plebeos, de maneira que un podía vivir sen envexa e o outro sen falta de respecto.

O costume do padroado estendeuse e na antiga Roma non só familias senón tamén cidades enteiras e provincias seguiron este modelo. Por exemplo, Sicilia no século III a. C. púxose baixo a clientela, ou protección, de Marco Claudio Marcelo.

A condición de cliente, co tempo, converteuse nunha forma moderada de escravitude e mesturouse con outras relacións similares dos pobos xermánicos, como a relación de séquito ou *Gefolgschaft*, vínculo persoal de lealdade establecido entre un xefe e os seus secuaces durante o tempo dunha campaña guerreira. Os celtas tiñan, pola súa banda, a relación de vasalaxe, que non era temporal como a de séquito, senón permanente e por tanto presumibelmente non voluntaria. Estas relacións conviviron en porcentaxes variábeis segundo a debilidade do cliente, e formaron o embrión do feudalismo durante a Idade Media.

## Notas
Práctica

**Práctica** é a realización concreta dunha teoría.

Unha teoría só é considerada como tal se for probada pola práctica, ou sexa, non existe teoría sen práctica. Einstein cando formulou a teoría da relatividade xa probara matematicamente esta teoría.

Cómpre distinguir entre teoría e hipótese. Esta é unha suposición antes da proba práctica e a formulación final da teoría. A teoría tampouco é unha antítese, é dicir, a afirmación da tese pola súa negación. Por exemplo: "o ceo é azul" (tese) e "o ceo non é vermello, ou verde, ou roxo" (antítese).

Ao realizar un feito, dise que temos que aplicar a teoría na práctica. Por seren dúas dimensións dun mesmo fenómeno e que frecuentemente xeran controversia entre o que se di e o que se fai, dise comunmente que "na práctica a teoría é outra".

## Véxase tamén 
### Outros artigos 
* Ciencia
* Empirismo
* Filosofía
* Método científico
Western

O termo ***western*** (en inglés "relativo ao oeste" ou, sinxelamente, "occidental"; de *West*, oeste) pode referirse a:

## Xénero
****western***, un xénero de ficción centrado no *vello oeste* estadounidense, especialmente ao xénero cinematográfico. (Véxanse tamén os xéneros homólogos presentes noutros medios de expresión narrativa: para a novela, novela do Oeste, e para a banda deseñada, véxase Banda deseñada do Oeste.

## Topónimo
* **Western**, rexión (división administrativa) de Gambia;
* **Western**, rexión de Ghana;
* **Western**, subdivisión administrativa de Serra Leoa;
* **Western**, poboación estadounidense do Saline County, Nebraska;
* **Western**, poboación estadounidense do Oneida County, Nova York;

## Deporte
***Western Hockey League**, liga menor de hóckey sobre xeo estadounidense desaparecida en 1974;
***Western Michigan Broncos**, equipo universitario de Míchigan;
***Western Kentucky Hilltoppers**, equipo universitario de Kentucky;
***Western Carolina Catamounts**, equipo universitario de Carolina;
***Western Athletic Conference**, federación de deporte universitario estadounidense.

## Empresas
***Western Union**, compañía estadounidense que ofrece servizos financeiros e de comunicación.
***Western Electric**, compañía estadounidense de enxeñería eléctrica, que foia rama  manufacturadora da AT&T desde 1881 a 1995.
***Best Western International**, cadea hoteleira mundial con sede en Phoenix (Arizona, Estados Unidos), que se autodefine como a maior cadea hoteleira do mundo.
***The Western Design Center Inc.**, unha compañía que desenvolve e fabrica microprocesadores, microcontroladores (µCs) e chips de soporte, localizada en Mesa (Arizona).

## Outros usos
****western blot***, técnica bioquímica de detección de proteínas.
Margaret Levi

**Margaret Levi**, nada en 1947, é unha escritora e politicóloga estadounidense, coñecido polo seu traballo en política comparativa, política do traballo e teoría democrática, en particular sobre as orixes e os efectos do Goberno de Confianza.

## Traxectoria 
Levi graduouse no Bryn Mawr College en 1968 e posteriormente doutorouse en Ciencia Política na Universidade Harvard en 1974. Dende entón, exerceu de mestra na Universidade de Washington na cidade de Seattle, onde actualmente da clase de Relacións Internacionais no departamento de Ciencia Política. Ademais, Levi foi profesora en diversas institucións, entre elas Max Planck Institute da Universidade de Oxford, o Instituto Universitatio Europeo, da London School of Economics e na Universidade Nacional Australiana.

O libro de Levi *Of rule and Revenue* (1988), un estudo das institucións de produción de ingresos do Estado, axudou ós pioneiros nos estudos da Teoría da escolla racional en política comparada. Dende entón estendeu a análise da elección racional en novas áreas de relevancia, por exemplo ó analizar a aceptación do servizo militar obrigatorio en *Consent, Dissent, and Patriotism* (1997).

Levi foi elixida membro da Academia Americana das Artes e Ciencias en 2001 e foi presidenta da *American Political Science Association* no período 2004-2005. Tamén é editora da Annual Review of Political Science, e actúa no consello editorial de varias revistas, incluída a *Politics & Society*, *Rationality and Society* e *Political Studies*.

Levi e o seu marido Robert Kaplan teñen unha gran colección de arte indíxena australiana, parte da cal pódese ver no Seattle Art Museum.
Economía de Curaçao

Turismo, refino de petróleo e o sistema bancario internacional son as principais actividades da pequena economía de Curaçao, a cal é moi dependente do exterior. A pesar dun pequeno crecemento do PIB durante a última década, a illa goza dun elevado PIB per cápita e unha infraestrutura ben desenvolvida, cando comparada a outros países da rexión. Curaçao ten un excelente porto que pode recibir grandes barcos petroleiros. A empresa estatal de Venezuela aluga a única refinaría de petróleo da illa do goberno. A maior parte do petróleo é importado de Venezuela, e os derivados do refino son exportados aos Estados Unidos.

Case todos os bens de capital e de consumo son importados, sendo os Estados Unidos, Brasil, Italia e México os principais fornecedores. O goberno busca diversificar a industria e o comercio, e asinou un acordo coa Unión Europea con miras a expandir os negocios con ela. O solo pobre e a escaseza de auga impiden o desenvolvemento da agricultura. Problemas orzamentarios complican a reforma do sistema de saúde, xubilación e pensións, para unha poboación cada vez máis vella.

## Notas
Demostración

O termo **demostración** pode ter os seguintes significados:

* **Demostración**, en filosofía, argumento dedutivo válido cuxas premisas son verdades establecidas e indisputábeis.
* **Demostración matemática**, ou **proba matemática**, razoamento realizado cunha lóxica válida que progresa a partir de ideas que se dan por certas (chamadas hipóteses) até a afirmación que se estea formulando, ou sexa, até obter a veracidade da tese formulada.
* **Demostración automática** de teoremas, ou **dedución automatizada**, subcampo máis desenvolvido na actualidade do razoamento automático, que se encarga da demostración de teoremas matemáticos mediante programas de ordenador.
* **Teoría da demostración**, ou **teoría da proba**, rama da lóxica matemática que trata as demostracións como obxectos matemáticos, facilitando a súa análise mediante técnicas matemáticas. 
* **Demostración**, en *merchandising*, unha maneira de promover un produto probando o seu funcionamento ante os visitantes dun supermercado, hipermercado ou feira comercial.
*  **Demo (música)**, gravación semiprofesional ou caseira da versión dunha canción,  realizada por un artista para referencia ou apoio. (O anglicismo **demo** é unha abreviatura da palabra *demonstration*, "demostración").
Grímsvötn

[250px|miniatura|Vista do volcán cuberto polo xeo do [Vatnajökull.]]

O **Grímsvötn** (do islandés: *vötn*, en singular: *vatn*, «lago») é un sistema lacustre-volcánico de Islandia, duns 100&nbsp;km de longo e 15&nbsp;km de ancho. Os espellos de auga que o compoñen están situados nas terras altas do país, sobre o extremo Noroeste do campo de xeo do Vatnajökull, a unha altitude media de 1.725 metros. Estes lagos áchanse completamente cubertos polo manto de xeo glaciario, sendo evidenciados pola extensa planicie xeada que os cobre. Baixo este sistema atópase a gran cámara magmática do volcán homónimo (o maior de todo o sistema), cuxa caldeira ten uns 35&nbsp;km².

En 1783 ocorreu a maior erupción efusiva rexistrada no último milenio. Causou un gran dano na flora da illa e a fame produciu a morte dunhas 10.000 persoas. Ademais, a erupción tivo repercusión no clima mundial. O 18 de decembro de 1998 ocorreu unha erupción que se estendeu por once días, expondo unha fisura de 1.300 metros de longo con cinco cráteres activos. En novembro de 2004 detectouse actividade eruptiva que guindou unha extensa columna eruptiva de cinza volcánica, causando unha breve interrupción do tráfico aéreo sobre Islandia. De novo, o 21 de maio de 2011 o volcán volveu erupcionar emitindo columnas eruptivas de ata 12.000 metros de altura, pechando durante ese día o tráfico aéreo da illa e o dalgúns aeroportos do norte de Europa os días seguintes.

## Notas 
## Véxase tamén 
### Ligazóns externas 
* Informe acerca das erupcións de 1998 
* Vulcanismo nos lagos Grimsvötn 
* Informe da BBC News acerca da erupción de novembro de 2004
Janjanbureh

**Janjanbureh** ou **Jangjangbureh** é unha cidade, fundada en 1832, na illa homónima, tamén coñecida como Illa MacCarthy, no río Gambia, na zona oriental de Gambia. Foi coñecida anteriormente como **Georgetown**. Actualmente é a capital da División Central River.
A súa poboación en 2013 era de 3 789 habitantes.

## Notas
Presidente de Somalia

miniatura|120px|Brasón de Somalia.
Despois de novembro de 1991, Somalia non tivo ningún goberno que fose recoñecido por todo o pobo. Despois de que Mohamed Siad Barre fora deposto, Ali Mahdi Muhammad asumiu o poder, mas non foi recoñecido en todo o país. O 15 de xuño 1995 foi sucedido polo "señor da guerra" Mohamed Farrah Aidid que gobernou como presidente ata a súa morte o 1 de agosto de 1996. O seu fillo, Hussein Aidid gobernou ata o 22 de decembro de 1997.

En 2022 o **presidente de Somalia** recoñecido internacionalmente é Hassan Sheikh Mohamud, que goberna dende o 23 de maio de 2022.

## Lista de presidentes
Paradigma

O termo **paradigma** pode estar referido a:

* **Paradigma**, unha filosofía para a construción de software informático.
* **Paradigma**, un concepto do ámbito da lingüística.
* **Paradigma**, un concepto científico.
Presidente de Togo

miniatura|150px|Brasón de Togo.
Esta páxina ten a **Lista dos presidentes de Togo** dende  a independencia o 1960.

## Notas
Primeiro ministro de Fiji

120px|miniatura|Brasón de Fiji.
O **primeiro ministro de Fiji** é o xefe de goberno de Fiji. É membro do partido máis importante, e é nomeado polo presidente.

Esta é a lista dos primeiros ministros e ministros xefes de Fiji despois de 1967.

## Notas
Kerewan

**Kerewan** é unha poboación de Gambia, mandada construír por Mamadi Safiyatu Fatty hai uns 400 anos. Localizada na ribeira do bolong Miniminiyang, a uns 60&nbsp;km ao leste de Banjul, é a capital administrativa da División North Bank.
En 2016 contaba con 225 516 habitantes.

## Notas
Mansa Konko

**Mansa Konko** é unha poboación de Gambia, ao norte de Soma. Foi durante un tempo centro administrativo baixo dominio británico.
En 1993 contaba cunha poboación de 240 habitantes.
Pertence á División Lower River, da cal é capital, e ao distrito de Jarra West.

## Notas
Lamina

As proteínas **laminas nucleares**, tamén chamadas filamentos intermedios de clase V, son proteínas fibrosas que desempeñan unha función estrutural e unha regulación transcricional no núcleo da célula. As laminas nucleares interaccionan con proteínas asociadas á membrana nuclear interna para formar a lámina nuclear na cara interna da envoltura nuclear *(obsérvese a ortografía de lamina e lámina)*. Están implicadas na rotura e rexeneración da envoltura nuclear durante a mitose, e na colocación nas súas posicións dos poros nucleares.

## Tipos de laminas
Nas células animais existen as laminas A e B, as cales difiren na súa lonxitude e punto isoeléctrico. As células humanas teñen tres xenes regulados diferentemente para codificar estas proteínas.

* As laminas de tipo B están presentes en todas as células, e poden ser B1 e B2. As laminas B1 e B2 son o resultado da expresión dos xenes LMNB1 e LMNB2 situados en 5q23 e 19q13, respectivamente.
* As laminas de tipo A só se expresan na gastrulación do embrión. Dentro do tipo A as laminas máis comúns son as laminas A e C, que son variantes orixinadas por un distinto *splicing* (corte do ARNm) procedentes do xene LMNA, situado en 1q21. 
* As de tipo C tamén están suxeitas a unha expresión específica de tecido.

## Función e estrutura
Estas proteínas localízanse en dúas rexións do núcleo celular, a lámina nuclear (unha capa proteica situada debaixo da cara interna da envoltura nuclear) e no nucleoplasma, no chamado "veo" nucleoplásmico.

Se comparamos as laminas cos filamentos intermedios do citoesqueleto veremos que as laminas teñen uns 42 residuos extra (seis héptadas) na espiral 1b. O dominio da cola C-terminal contén un sinal de localización nuclear (NLS), un dominio cun pregamento de Ig, e en moitos casos unha caixa CAAX carboxilo-terminal que está isoprenilada e carboximetilada (a lamina C non ten a caixa CAAX). A lamina A sofre un procesamento posterior no que se lle eliminan os últimos 15 aminoácidos e a súa cisteína farnesilada.

As laminas A e C forman homodímeros que se asocian cabeza con cola.

Durante a mitose as laminas son fosforiladas por factores promotores da mitose (MPF), o cal orixina a desensamblaxe da lámina nuclear e de toda a envoltura nuclear. Despois da segregación dos cromosomas, a desfosforilación das laminas nucleares provoca a rexeneración da envoltura nuclear.

## Véxase tamén
### Outros artigos
* Filamento intermedio
* Lámina nuclear
* Envoltura nuclear

### Ligazóns externas
* As laminas na MeSH
L'últim home que parlava català

'''''L'últim home que parlava català''''' é unha novela do escritor e diplomático Carles Casajuana, publicada en Barcelona por Editorial Planeta en 2009, e gañadora do Premi Ramon Llull de novel·la do mesmo ano.

## Trama 
Ramón Balaguer é un escritor que pediu unha excedencia para dedicarse por completo a escribir unha novela sobre a separación dunha parella. Vive nun bloque de edificios do barrio barcelonés de La Ribera, e é o único habitante do seu edificio. Balaguer sofre acoso inmobiliario por parte do propietario dos demais pisos do bloque, un tal Soteras, para que marche e ter vía libre para reformar o edificio e poder especular coas vivendas. Pero Balaguer resístese a marchar até non rematar a novela, á cal dedicou moitos esforzos económicos e de concentración.

Un día ve que alguén ocupou un dos pisos baleiros. Pensa que é unha trampa de Soteras e intranquilízase, pero descobre que é outro escritor afeccionado, Miquel Rovira. Está a escribir unha novela ambientada no futuro, sobre o último home que falaba catalán, desde un punto de vista policial, analizando as causas e nun principio sen discurso moral. Conforme avanza a trama, analízase o proceso de escritura e o contido da novela.

Rovira coñece a Balaguer por outras novelas súas, pero critícalle que escriba nun castelán forzado, demasiado catalán, o que Balaguer non atopa correcto. Entre eles xorde unha amizade e comezan a facer cousas xuntos. Un día van cear co grupo de amigos e amigas de Rovira, e Balaguer pode ver que son bastante fundamentalistas coa situación da lingua catalá. Balaguer comeza unha relación amorosa con Rosa, a rapaza que estaba con Miquel.

Ao coñecer a nova relación Rovira enfádase, pero perdoa a Balaguer pola paixón literaria e creadora que comparten. Mentres tanto, Soteras continúa acosando a Balaguer, descobre a Rovira e tapia a porta do piso que ocupaba. Tamén a relación entre en Balaguer e Núria vai a máis, pero cando esta se decata de que a literatura é máis importante que ela, que non se decide a aceptar os cartos que lle ofrecen polo piso e iniciar unha vida en común, déixao.

Ao final Rovira chega á conclusión da súa novela sobre a desaparición do catalán, pero queda aberta a situación de Balaguer e a súa novela.

## Narración 
A novela está narrada en terceira persoa, cun narrador omnisciente. Desenvólvese en Barcelona, principalmente no barrio vello no que vive Balaguer, durante un inverno.

## Notas 
## Véxase tamén 
### Ligazóns externas 
* Ficha do libro a Grup62
Katakuri-ke no kōfuku

***Katakuri-ke no kōfuku*** (***カタクリ家の幸福***) é un filme xaponés dirixido por Takashi Miike e escrito por Kikumi Yamagishi, que se estreou no 2001. Baséase no filme surcoreano *The Quiet Family*. O filme é unha comedia surrealista e de terror que ten secuencias sanguentas, números musicais e de baile e secuencias oníricas.

## Sinopse 
A familia Katakuri acaba de abrir unha casa de hospedaxe nas montañas, pero coa mala fortuna de que o seu primeiro cliente suicídase. Para evitar problemas e que a xente non deixe de chegar ó hotel, deciden enterralo no xardín. As cousas non melloran co seu segundo cliente: un famoso loitador de sumo que morre tendo relacións sexuais cunha menor.

## Personaxes 
## Véxase tamén 
### Ligazóns externas 
*
Premisa

En lóxica, unha **premisa** (do latín *praemissa*, 'proposición previa'; de *prae*, diante, e *mittere*, enviar), é cada unha das proposicións anteriores á conclusión dun argumento. Nun argumento válido, as premisas implican a conclusión, pero isto non é necesario para que unha proposición sexa unha premisa: o único relevante é o seu lugar no argumento, non o seu papel. Ao seren proposicións, as premisas sempre afirman ou negan algo e poden ser verdadeiras ou falsas.

Considérese o seguinte argumento:
# Ou é martes ou é mércores.
# Se é martes, entón teño que ir traballar.
# Se é mércores, teño que ir traballar.
# Polo tanto, teño que ir traballar.

Neste argumento, as proposicións 1, 2 e 3 son as premisas, e a proposición 4 é a conclusión. Un argumento pode ter calquera número (en xeral, finito) de premisas, incluso ningunha (en cuxo caso a conclusión adoita ser un teorema e unha verdade lóxica).

Hai razoamentos dunha premisa (*houbo polo menos unha testemuña*), e razoamentos con máis dunha premisa. Así sucede cos siloxismos ordinarios , que cunha soa premisa (por exemplo: *Antón o viu todo*). Polo tanto, dunha premisa maior (que contén o termo maior, predicado da conclusión) e unha premisa menor (que contén o termo menor, que fai de suxeito na conclusión). Por exemplo:
# Todos os mamíferos son animais de sangue quente. (Premisa maior)
# Todos os humanos son mamíferos. (Premisa menor)
# Por tanto, todos os humanos son animais de sangre quente. (Conclusión)

Nos razoamentos indutivos, a conclusión obtense por xeneralización, a partir de varias premisas particulares. Por exemplo, a partir dunha serie de observacións (*o cobre é un metal e é bo condutor da electricidade; o ferro é un metal e é bo condutor da electricidade* etcétera) conclúese, por indución, que *todos os metais son bos condutores da electricidade*.

En ocasións, para alcanzar a conclusión dun razoamento é necesario utilizar premisas subsidiarias, isto é, supoñer máis información da que o razoamento contempla. Por exemplo, partir do contrario do que se desexa demostrar. Se de dito suposto dedúcese un absurdo, entón pódese afirmar a conclusión sen problemas.

## Notas 
## Véxase tamén 
### Outros artigos 
* Dedución
* Siloxismo
Monsters

***Monsters*** é un filme británico de ficción científica escrito e dirixido por Gareth Edwards que se estreou no 2010.

## Sinopse 
Seis anos atrás descubriuse vida extraterrestre no Sistema Solar, mais a sonda da NASA que regresaba coas mostras estrelouse en México e a metade do país converteuse nunha zona "infectada", controlada polos militares dos Estados Unidos. O xornalista fotográfico Andrew Kaulder (Scoot McNairy) atópase en San José cando recibe a orde de recoller a Samantha Wynden (Whitney Able), a filla do dono da axencia de noticias onde traballa, e levala ata unha zona segura da costa.

## Personaxes 
* Whitney Able como Samantha Wynden
* Scoot McNairy como Andrew Kaulder

## Galardóns e nomeamentos 
* 2010: Festival de Sitges: Mellores efectos especiais.

## Notas 
## Véxase tamén 
### Ligazóns externas 
* Ficha en Filmaffinity 
* Ficha na IMDb
Profeta Gentileza

**José Datrino**, máis coñecido como **profeta Gentileza**, nado en Cafelândia (São Paulo) o 11 de abril de 1917 e finado en Mirandópolis o 29 de maio de 1996, foi un predicador brasileiro, que acadou sona a partir de 1980 por facer inscricións peculiares baixo un viaduto en Río de Xaneiro, onde andaba cunha túnica branca e longa barba. "Gentileza gera gentileza" era a súa frase máis coñecida.

## Crenzas 
Gentileza denunciaba o mundo, rexido "polo capeta capital que vende todo e destrúe todo". Vía no circo destruído unha metáfora do circomundo que tamén será destruído. Mais anunciaba a "xentileza que é o remedio para todos os males". Deus é "Xentileza porque é Beleza, Perfección, Bondade, Riqueza, a Natureza, o noso Pai Creador". Un refrán sempre volvía, especialmente nas 56 pilastras con inscricións na entrada da autovía Novo Rio no Caju: "Xentileza xera xentileza, amor". Convidaba a todos a seren xentís e agradecidos. Anunciaba un antídoto á brutalidade do noso sistema de relacións e, baixo a linguaxe popular e relixiosa, un novo paradigma civilizatório urxente en toda a humanidade.

## Notas 
## Véxase tamén 
### Ligazóns externas 
* Artigo publicado na SciELO
* Rio com Gentileza
* *El Profeta Gentileza* .
Segunda división española 2011/12

A tempada **2011–12** da **Segunda División Española** de fútbol foi a 81ª edición desta competición. Comezou o 21 de agosto de 2011 e finalizou o 17 de xuño de 2012, coas eliminatorias de ascenso finais.

## Equipos e estadios 
### Ascensos e descensos 

|}

#### Cambios de adestradores 
### Equipos por comunidades autónomas 
{{Image label begin|image=Spain location map with Canary Islands.png|width={}|float={}}}
{{Image label small|x=0.11|y=0.10|scale={}|text=4px Deportivo}}
{{Image label small|x=0.09|y=0.19|scale={}|text=4px Celta}}
{{Image label small|x=0.83|y=0.27|scale={}|text=4px Barcelona B}}
{{Image label small|x=0.645|y=0.505|scale={}|text=4px Alcoyano}}
{{Image label small|x=0.645|y=0.54|scale={}|text=4px Hércules}}
{{Image label small|x=0.52|y=0.55|scale={}|text=Elche 4px}}
{{Image label small|x=0.37|y=0.67|scale={}|text=Almería 4px}}
{{Image label small|x=0.21|y=0.63|scale={}|text=4px Recreativo}}
{{Image label small|x=0.27|y=0.68|scale={}|text=4px Xerez}}
{{Image label small|x=0.87|y=0.22|scale={}|text=4px Girona}}
{{Image label small|x=0.65|y=0.20|scale={}|text=4px Huesca}}
{{Image label small|x=0.50|y=0.235|scale={}|text=4px Numancia}}
{{Image label small|x=0.37|y=0.255|scale={}|text=4px Valladolid}}
{{Image label small|x=0.62|y=0.60|scale={}|text=4px Cartagena}}
{{Image label small|x=0.815|y=0.25|scale={}|text=4px Sabadell}}
{{Image label small|x=0.36|y=0.59|scale={}|text=4px Córdoba}}
{{Image label small|x=0.475|y=0.335|scale={}|text=4px Guadalajara}}
{{Image label small|x=0.42|y=0.36|scale={}|text=4px Alcorcón}}
{{Image label small|x=0.60|y=0.575|scale={}|text=4px Murcia}}
{{Image label small|x=0.76|y=0.29|scale={}|text=4px Gimnàstic}}
{{Image label small|x=0.67|y=0.40|scale={}|text=4px Villarreal B}}
{{Image label small|x=0.815|y=0.775|scale={}|text=4px Las Palmas}}

## Clasificación 
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos
**(C)** = Campión; **(D)** = Descendido; **(P)** = Promovido; **(O)** = Campión do play-off; **(A)** = Avanza de rolda.

1 *O Villarreal B descende a Segunda División B por descender o Villarreal a Segunda División.*

### Posicións por xornada 
Fonte: LFP Liga Adelante 
 

## Resultados 
## Playoffs de ascenso 
### Semifinais 
### Final 
## Premios e estatísticas da tempada 
### Máximos goleadores 
Esta é a lista de goleadores de acordo coa LFP.

* Fonte: Marca

### Trofeo Zamora 
O Trofeo Zamora é asignado ao porteiro con menos goles encaixados en relación aos partidos xogados.

* Fonte: Marca

## Véxase tamén 
* Primeira División 2011–12
* Segunda División 2011–12
* Copa do Rei 2011–12
### Ligazóns externas 
* Web oficial da LFP
* Web oficial da Real Federación Española
Fracción

A palabra **fracción** fai referencia a:

* **Fracción**, en matemáticas, unha cantidade dividida por outra cantidade;
* **Fracción**, en relixión (concretamente nalgunhas confesións cristiás), o acto cerimonial de dividir o pan durante a Comuñón;
* **Fracción**, en dereito, un fragmento específico da lei, xeralmente numerado;
* **Fracción**, nun grupo humano, algúns membros do grupo que se distinguen en algo dos outros.
***Fracción**, en Italia, subdivisión territorial inferior á comuna.
The Social Network

***The Social Network*** é un filme americano dirixido por David Fincher que se estreou no 2010. Escrita por Aaron Sorkin baseado no libro "The Accidental Billionaires" de Ben Mezrich. Conta a historia da creación da rede social Facebook.

## Sinopse 
Unha noite de outono do ano 2003, Mark Zuckerberg (Jesse Eisenberg), alumno de Harvard e xenio da programación, senta diante do seu ordenador e comeza a desenvolver unha nova idea. O que comezou na habitación dun colexio maior pronto se converte nunha revolucionaria rede social. Seis anos e 500 millóns de amigos despois, Mark Zuckerberg é o multimillonario máis novo da historia. Pero a este mozo emprendedor o éxito non lle trouxo máis que complicacións persoais e legais.

## Personaxes 
* Jesse Eisenberg como Mark Zuckerberg.
* Andrew Garfield como Eduardo Saverin.
* Justin Timberlake como Sean Parker.
* Brenda Song como Christy Lee.
* Armie Hammer como Cameron Winklevoss/Tyler Winklevoss.
* Josh Pence como dobre de Tyler Winklevoss.
* Max Minghella como Divya Narendra.
* Rashida Jones como Marylin Delpy.
* Joseph Mazzello como Dustin Moskovitz.
* Rooney Mara como Erica Albright.
* Dustin Fitzsimons como O presidente do The Phoenix – S K Club.
* Patrick Mapel como Chris Hughes.
* Douglas Urbanski como Larry Summers.
* Wallace Langham como Peter Thiel.
* Dakota Johnson como Amelia Ritter.
* Malese Jow como Alice Cantwel.
* Denise Grayson como Gretchen.
* Trevor Wright como Josh Thompson.
* John Getz como Sy.
* Shelby Young como K.C.
* David Selby como Gacomo.

## Galardóns e nomeamentos 
* 2010: tres Oscar: mellor guión, montaxe e banda sonora. Oito nomeamentos, incluíndo mellor película.
* 2010: catro Globos de Ouro: mellor película, director, guión e música. Seis nomeamentos.
* 2010: tres premios BAFTA: mellor director, guión orixinal e montaxe. Seis nomeamentos.
* 2010: NBR - Asociación de Críticos Norteamericanos: catro premios, incluíndo mellor película.
* 2010: Círculo de Críticos de Nova York: mellor película e mellor director.
* 2010: Satellite Awards: mellor película, director e guión. Sete nomeamentos.

## Notas 
## Véxase tamén 
### Outros artigos 
* Facebook
* Mark Zuckerberg
### Ligazóns externas 
* Ficha en Filmaffinity 
* Ficha na IMDb 
* Web Oficial
Dungarvan

**Dungarvan** (en inglés) ou **Dún Garbháin** (en gaélico, ambas formas oficiais) é unha vila e porto da costa sur de Irlanda, na provincia de Munster.

## Historia 
Dungarvan foi incorporada no século XV, foi representada por dous membros no Parlamento de Irlanda dende o Acto de Unión en 1801, e por un membro no Parlamento de Westminster dende 1885.

A emboscada de Burgery de 1921, un incidente da Guerra de Independencia Irlandesa, tivo lugar preto da vila.

## Relacións internacionais 
En marzo de 2007, a vila converteuse en cidade irmá de Erie, Pensilvania. O Mercyhurst College, en Erie, é o anfitrión do Global Intelligence Forum, que se fai cada ano en Dungarvan.

## Véxase tamén 
### Ligazóns externas 
*Información de Turisimo Oficial de Dungarvan 
*Concello de Dungarvan Town  
*Waterford County Museum 
*Dungarvan Museum: WWI e Irlanda